**Dragi učenici!**

**Danas vam dajem za vježbu jedan kviz s pitanjima iz svih područja Hrvatskoga jezika. Nije za ocjenu, samo je za vježbu, ali prvih pet učenika koji mi pošalju riješeni kviz mogu biti nagrađeni peticom ako ga točno riješe, tek s nekoliko pogrešaka (tri do četiri).**

**Na početku šaljem točna rješenja z avršnoga ispita koji sam vam dala na prethodnom satu i riješene lektirne listiće s bodovanjem. Neka su pitanja ista u obje grupe pa možete vidjeti različite, a opet slične odgovore jer sam vam stavila Leoninu i Larinu lektiru. Nisam baš ispravljala sve pogreške jer mi se žurilo.**

**Iza je i bodovna ljestvica lektire.**

**TOČNI ODGOVORI**

**1.** jekavskom

**2.**

Marko Marulić Splićanin (1450. – 1524.), otac hrvatske književnosti, završio je pisanje epskog spjeva Judita 22. travnja 1501. godine.

Dva primjerka 2. izdanja Marulićeve Judite čuvaju se u Nacionalnoj i sveučilišnoj knjižnici u Zagrebu.

**3.**

**Otrčao** sam u svoju sobu **zaključavši** za sobom vrata. Oglušio sam se na **majčine** molbe da izađem. **Osjećajući** se izdanim, poželio sam mu se osvetiti. Tek **predvečer** **odlučio** sam **izaći**. Otac me **dočekao**: „A sad lijepo reci što te **muči**!“

**4.**

Stajao je iza ograde koja je **dijelila** naša dvorišta. Bio sam **uvjeren** da je moj otac **pogriješio**. Pa ovaj **dječačić** nije mogao imati više od sedam godina. Malen i mršav, plave kose, **djelovao** mi je tako **djetinjasto.** Moje se raspoloženje **promijenilo**. **Sjetio** sam se da ću za koji dan napuniti deset godina. bio sam siguran da ga večeras više neću **vidjeti**.

**5.**

a) Upitao sam ga podrugljivo zašto plače.

b) „Nikada do sada“, odgovorio mi je ne dižući pogled, „ nisam slavio rođendan.“

c) Došapnuo sam svojim najboljim prijateljima: „ Lijepo izgleda, zar ne?

**6.**

|  |  |  |
| --- | --- | --- |
| **ZADANE RIJEČI** | **SLUŽBA RIJEČI U REČENICI** | **VRSTA RIJEČI** |
| dječak | apozicija | imenica |
| Duje | subjekt | imenica |
| stajao je | predikat | glagol |
| na sredini | priložna oznaka mjesta | prijedlog i imenica |
| kuhinje | atribut | imenica |
| me | izravni objekt | (osobna) zamjenica |
| o nečemu | neizravni objekt | prijedlog i (neodređena) zamjenica |
| duboko | priložna oznaka načina | (načinski) prilog |
| odmah | priložna oznaka vremena | (vremenski) prilog |
| svome | atribut | (povratno-posvojna) zamjenica |

**7.**

N L G

Oglasilo se **zvonce** na ulaznim **vratima**. Krenuli smo do Dujine **kuće**.

A D

Kad smo pokucali, otvorio je **vrata** i rekao da **majci** nije dobro.

**8.**

a) Više **nikomu** nije vjerovao. c) osobna

b) Godina je **koju** ćemo pamtiti. e) posvojna

c) Bio je sretan jer smo **ga** ostavljali na miru. d) pokazna

d) I dalje je bio **onaj** mali štrkljavi Duje. b) odnosna

e) U **našem** su razredu bile formirane tri skupine. a) neodređena

**9.**

Već u prvom razredu bio sam od svi **najveći** i **najjači,** a i u učenju sami bio jedan od **najbistrijih.**

**10.**

„**Čekaj**, sine. **Dogovorit ćemo se**!“ majka me **pokušavala** **zaustaviti**.

imperativ futur prvi (krnji) perfekt infinitiv

„Upravo **se dogovorismo**“, **ne popuštaše** otac.

aorist imperfekt

**11.**

Sve je bilo **okićeno** šarenim balonima.

Najveći je balon **visio** iznad stola **lepršajući** na povjetarcu.

**12.**

|  |  |
| --- | --- |
| **REČENICA** | **VRSTA REČENICE** |
| Kuća i okućnica izgledali su mnogo bolje, ali to je još uvijek bilo daleko od pristojnog doma. | nezavisnosložena rečenica |
| Nije me dirnulo čak ni dok sam gledao kako hrani bolesnu majku. | višestruko složena rečenica |
| Nekoliko dana prije proslave moj se otac još jednom pobrinuo da me spusti na zemlju. | zavisnosložena rečenica |
| Moja je majka, kao i svake godine za moj rođendan, pripremala veliku proslavu. | jednostavna proširena rečenica |

**13.**

Doselili su se stanari. (Stanari su se doselili.)

**14.**

**Osmjehnuvši se**, vratio se svom poslu.

**15.**

|  |  |
| --- | --- |
| **SUREČENICA** | **VRSTA SUREČENICE** |
| Nisam skrenuo na neasfaltirani puteljak | glavna |
| kojim bi se moj automobil jedva provlačio | atributna |
| kad bismo išli u posjet mojim roditeljima, | vremenska |
| (već) sam nastavio dalje | suprotna |
| (i) na kraju parkirao automobil u podnožju brežuljka. | sastavna |

**16.**

b) Sa-če-ka-o je da naj-pri-je po-gle-dam na-šu lije-po u-re-đe-nu ku-hi-nju.

**17.**

|  |  |  |
| --- | --- | --- |
| **POGREŠAN OBLIK** | **TOČAN OBLIK** | **GLASOVNA PROMJENA** |
| lijepši (od lijep) | ljepši | smjenjivanje ije/je, kraćenje ije u je |
| slomjen (od slomiti) | slomljen | umetnuto l, jotacija |
| prijateljicin (od prijateljica) | prijateljičin | palatalizacija |
| stanbeni (od stan) | stambeni | jednačenje suglasnika po mjestu tvorbe |
| radostno (od radost) | radosno | gubljenje (ispadanje) suglasnika |
| razplakati (raz + plakati) | rasplakati | jednačenje suglasnika po zvučnosti |

**18.** pošao

**19.** sitna; ozbiljna

**20.**

d) književne riječi

a) dijalektizmi

b) posuđenice

e) žargonizmi

c) frazemi

**21.**

a) Dok **se** mi **budemo** **zabavljali**, on će sjediti sam pod stablom.

b) Sa svojega prozora ja **bih** ga često promatrao.

c) **Ni za čim** nije žalio.

d) U ruci je čvrsto **stezao** vrećicu.

e) Hoću, zlato mamino, jasno da hoću.

f) Iz omotnice sam izvadio novac **koji** su mi darovali roditelji za rođendan.

**22. Zaokruži u svakome nizu po dva točno napisana pojma.**

a) i sl., kn

b) autobiografija, spomen-ploča

c) skakućući, stojeći

d), spašen, dovršen

e) ne dam, nečist,

**TOČNI ODGOVORI – LEKTIRA (SKUPINA A) Leonina lektira**

1. Kojim sjećanjima započinje djelo?

Knjiga započinje sjećanjima iz djetinjstva, prisjeća se da je kada je imao šest godina vidio divnu sliku u knjizi koja je prikazivala zmiju bou kako guta zvjerku. Precrtao ju je, ali kada je pitao odrasle na što ih podsjeća, oni su odgovorili na šešir. 1 bod

1. U kojoj je osobi ispripovijedano djelo? Dokaži rečenicom iz djela.

Djelo je ispripovijedano u 1. osobi. „Tijekom života sretao sam tako mnoge ozbiljne ljude.“

1 bod Nema boda bez rečenice kao dokaza.

3. Odakle dolazi mali princ? Predstavi planet maloga princa – navedi kako se zove i

što se na njemu nalazi.

Mali princ dolazi s planeta B612. Taj planet je malen, na njemu se nalaze tri vulkana i cvijet.

1. bod

4. Koga je sve susreo na putu do Zemlje?

Na putu do Zemlje mali princ susreo je kralja, oholicu, vinopiju, poslovnog čovjeka, pripaljivača plinske svjetiljke i zemljopisca. 1 bod

1. Opiši čime se bave uobraženko (oholica) i noćobdija (pripaljivač plinske svjetiljke).

Oholica zabavlja publiku i za njega su svi drugi ljudi obožavatelji, a pripaljivač plinske svjetiljke gasi i pali svjetiljku po propisu. 1 bod

6. Po čemu su slične sve osobe koje je susreo na putu do Zemlje? (Što im nedostaje,

kako se odnose prema poslu koji obavljaju, kako se odnose prema malome

princu?)

Sve osobe koje je mali princ susreo prezaposlene su i nemaju vremena ni za što drugo. Nedostaje im vrijeme i ljudsko društvo. Preokupirani su svojim poslovima i ne misle ni na što drugo, a kada im mali princ postavi neko pitanje, kažu mu da im smeta i da nemaju vremena za odgovaranje na njegova pitanja. 1 bod

7. Na koje se mjesto na Zemlji spustio mali princ?

Mali princ se spustio na Zemlji u pustinju Saharu. 1 bod

8. Ukratko prikaži susret maloga princa s lisicom.

(Objasni pojam *pripitomiti*. Kako se postaje nekome *jedini na svijetu*? Kako će

prijateljstvo obogatiti lisičin život? Kako lisica doživljava trenutak rastanka? Što će

*dobiti* od prijateljstva? Što mu je darovala? Kakva je *cijena stečenoga*

*prijateljstva*?)Svoje odgovore potkrijepi citatima (dva do tri citata).

Pripitomiti znači da bi onda lisica bila potrebna malom princu i on njoj. Tako bi mu ona postala jedinstvena na svijetu. Ako ju mali princ pripitomi, život će joj sinuti, sada su joj svi ljudi isti, a ovako bi imala nekog za koga se može vezati. Lisica žalosno doživljava rastanak i želi plakati. Lisica je dobila jedinstvenog prijatelja kojeg će pamtiti zauvijek. Darovala mu je tajnu. Cijena stečenog prijateljstva se nikada neće zaboraviti.

„ Ali ja sam je pretvorio u svoju prijateljicu, i sad je jedina na svijetu.“

„Samo se srcem dobro vidi. Ono bitno nevidljivo je očima“

„Zauvijek si odgovoran za ono što si pripitomio.“ 2 boda

1 bod za odgovore, 1 bod za citate

9. Opiši kako se mali princ odnosi prema ruži prije susreta s lisicom, a kako nakon

susreta s njom.

Prije susreta s lisicom mali princ se prema ruži odnosi kao prema svakoj drugoj, ali poslije susreta s lisicom mali princ shvaća koliko je ta ruža važna za njega i da je to njegova ruža, da je jedinstvena jer je nju zalijevao (napojio), stavio pod zvono, zaklonio vjetrobranom, istrijebio joj gusjenice, čuo kako kuka, ili se hvali, ili čak ponekad šuti. Shvatio je da ju je vrijeme koje je utrošio na ružu učinilo ~~ju~~ je značajnom. 1 bod

10. Što je mali princ naučio od lisice o vrijednosti prijateljstva, smislu i punoći života i

umijeću stjecanja pravih prijatelja?

Mali princ je od lisice naučio da kada se jednom s nekim postane prijatelj to se nikada neće zaboraviti i zauvijek će biti u srcu. 1 bod

11. Kako se mali princ vraća svojoj ruži?

Mali princ se sa dušom vratio na svoj planet, tijelo mu je ostalo ne Zemlji, ali duša mu je opet bila doma i vratio se svojoj ruži. Ugrizla ga je zmija, morao je umrijeti jer nije mogao ponijeti tijelo sa sobom.

0,5 boda

12. Kako teku događaji u djelu – kronološki ili retrospektivno? Objasni.

Retrospektivno, mali princ je prepričavao pilotu kako je došao na Zemlju. 1 bod

13. Ovo je djelo suvremena/moderna bajka. Usporedite ga s klasičnom bajkom poput

Snjeguljice, Pepeljuge, Trnoružice... i među navedenim obilježjima pronađite ona

koja se odnose na suvremenu bajku.

Obilježja suvremene bajke:

1. **likovi su stvarni ljudi i životinje**
2. likovi su čudesna i natprirodna bića: vile, vještice, divovi...
3. vrijeme radnje neodređeno je
4. **vrijeme radnje suvremeno je doba**
5. nema psihološke karakterizacije likova
6. **teme su problemi suvremenog čovjeka: usamljenost, otuđenost, nedostatak ljubavi...**
7. **zasniva se na alegoriji.** 1 bod

14. Prepiši iz djela tri lijepe misli.

„Samo se srcem vidi. Ono bitno nevidljivo je očima.“

„Ja vidim samo ljusku. Najvažnije je ono nevidljivo.“

„Ono što je bitno u životu ne možemo predvidjeti. Najveću sreću doživimo tek kada najmanje očekujemo.“

**TOČNI ODGOVORI – LEKTIRA (SKUPINA B) Larina lektira**

1. Tko je pripovjedač u djelu? **Autor djela je pripovjedač**.0 Pripovjedač je pilot.

2. Odakle dolazi mali princ? Predstavi planet maloga princa – navedi kako se zove i

što se na njemu nalazi. **Pisac vjeruje da mali princ dolazi s asterioda B 612, koji je turski astronom otkrio 1909. godine. Dom malog princa malen je kao kuća, s dva aktivna i jednim neaktivnim vulkanom te ružom. Također, na njegovom planetu, zbog toga što je toliko malen, moguće je promatrati suton kada god poželi. A ruža?** 1 bod

3. Zašto je mali princ otišao sa svoga planeta? **Mali je princ odlučio otići na put ne bi li shvatio sebe i svoju ružu.** 0 Otišao je pronaći prijatelje.

4. Koga je sve susreo na putu do Zemlje? **Na putu do Zemlje mali je princ susreo kralja, hvalisava čovjeka, pijanca, poslovnog čovjeka, stražara koji pali i gasi svjetlo te zemljopisca.** 1 bod

5. Opiši čime se bave poslovni čovjek i zemljopisac**. Poslovni čovjek posjeduje, kupuje i broji zvijezde, a zemljopisac ispituje i bilježi uspomene istraživača.**

1 bod

6. Po čemu su slične sve osobe koje je susreo na putu do Zemlje? (Što im nedostaje,

kako se odnose prema poslu koji obavljaju, kako se odnose prema malome

princu?) **Sve osobe koje susreće na svom putu mehanički obavljaju svoj posao bez volje i kreativnosti te ne vide ograničenost svog ponašanja. Svi se oni prema malom princu odnose se kao prema djetetu koje ne razumije svijet. Zaslijepljeni su vanjštinom kojoj pridodaju preveliku važnost.** 1 bod

7. Na koje se mjesto na Zemlji spustio mali princ? **Mali se princ spustio u pustinju Saharu.** 1 bod

8. Objasni odnos maloga princa prema ruži. (Kako se brinuo za ružu prije odlaska?

O čemu razmišlja pri susretu s vrtom punim ruža? Do kojih spoznaja dolazi nakon

susreta s lisicom?) Svoje odgovore potkrijepi citatima (dva do tri citata). **Pri prvom susretu, mali princ divio se ružinoj ljepoti. Ruža je bila tašta, lukava i tjerala ga je da se prema njoj odnosi posebno, ali iza njezinih prozirnih lukavosti skrivala se nježnost. Mali je princ ubrzo posumnjao u ružu te počeo patiti. Nakon susreta s lisicom i drugim ružama, dolazi do spoznaje da je on pripitomio ružu i da je ona pripitomila njega. Citati;**

**„Morao sam otkriti njezinu nježnost skrivenu iza prozirnih lukavosti.“**

**„Ali bio sam premlad da bih znao voljeti.“**

**„Ali ona je sama važnija od svih vas zajedno zato što sam baš nju ja zalijevao.“**

2 boda

9. Ukratko prikaži susret s pilotom/avijatičarom. (Kako su se susreli? Što su pilot i

mali princ *dobili* svojim prijateljstvom? Kako su pilot i mali princ platili *cijenu*

*prijateljstva* na rastanku? **Mali princ i pilot susreli su se u pustinji dok je pilot popravljao avion. Shvativši koliko voli svoju ružu, mali se princ odlučuje vratiti kući, no jedini mogući put povratka je smrt. Smrt u ovoj priči nije teška ni tragična, ona je tek metafora dobrog odrastanja. Iako je pilot (autor) dugo bio tužan zbog rastanka, shvatio je da ljubav i prijateljstvo obogaćuju pojedinca do kraja njegova postojanja. Ono što naučimo gradeći prijateljstva čini nas boljim ljudima.** 1 bod

10. Što je mali princ naučio od lisice o vrijednosti prijateljstva, smislu i punoći života i

umijeću stjecanja pravih prijatelja? **Prijateljstvo je ono što inače jednoličnom i dosadnom životu daje ljepotu i smisao. Sasvim obične stvari, ako ih povežemo s nekim koga volimo, postaju drugačije i ljepše. Prijatelje ne smijemo stjecati olako, nego trebamo imati strpljenja.** 1 bod

11. Što mali princ ostavlja pilotu/avijatičaru kao dar? **Mali princ avijatičaru daje zvijezde koje se znaju smijati.** 1 bod

12. Kako teku događaji u djelu – kronološki ili retrospektivno? Objasni. **Događaji teku retrospektivno. U početku pisac pripovijeda o svom djetinjstvu, te kako je dospio u Saharu i sreo maloga princa. Zatim pripovijeda o prinčevu putovanju do Zemlje i osobama koje je sreo, te se na kraju opet vraća u pustinju gdje se rastaje s malim princem.** 1 bod

13. Ovo je djelo suvremena/moderna bajka.Usporedite ga s klasičnom bajkom poput

Snjeguljice, Pepeljuge, Trnoružice... i među navedenim obilježjima pronađi ona

koja se odnose na suvremenu bajku. **Klasične bajke čudesno i nadnaravno opisuju stalnu borbu između dobra i zla. U njima je odsutna psihološka karakterizacija. Za razliku od klasičnih bajki, *Mali princ* suvremena je bajka u kojoj se daje jasna alegorija na svijet odraslih u kojem se čitatelju otkrivaju važne životne istine i vrijednosti.**

Obilježja suvremene bajke:

1. **likovi su stvarni ljudi i životinje**
2. likovi su čudesna i natprirodna bića: vile, vještice, divovi...
3. vrijeme radnje neodređeno je
4. **vrijeme radnje suvremeno je doba**
5. nema psihološke karakterizacije likova
6. **teme su problemi suvremenog čovjeka: usamljenost, otuđenost, nedostatak ljubavi...**
7. **zasniva se na alegoriji.** 1 bod

14. Prepiši iz djela tri lijepe misli.

**„Samo se srcem dobro vidi. Ono bitno je očima nevidljivo.“**

**„Tajanstvena je zemlja suza.“**

**„Ono što pustinju čini lijepom je saznanje da se negdje u njoj skriva izvor.“**

1 bod

**0 – 5 = nedovoljan**

**6 – 8 = dovoljan**

**9 – 10 = dobar**

**11 – 12 = vrlo dobar, 13 – 15 = odličan**